Oslo kommune har gitt romfolket toaletter

Stikk i strid med hva byrådsleder i Oslo Stian Berger Røsland tidligere har sagt, har kommunen nå satt opp utedoer til romfolket som bor i Oslo sentrum.

3. aug. 2012 06:17 Sist oppdatert 3. august 2012

Politiet og kommunen har i lang tid fått mange klager på avføring i byens uteområder som følge av at tilreisende medlemmer av romfolket ikke har noe sted å gå på do. En rekke hjelpeorganisasjoner og politikere i Oslo har krevd at kommunen tilbyr dem toaletter for å få bukt med problemet og også ivareta et minimum av menneskeverd for de fattige.

Byrådsleder Stian Berger Røsland har derimot vært sterkt imot et slikt tiltak.